La internacionalització és un factor clau en el creixement de les empreses catalanes.
Per això, ACCIÓ reconeix i dona suport a totes les entitats que acompanyen les empreses en el seu procés d'obertura al món, ja sigui a través de l'assessorament, la formació o el finançament.
Si vols convertir-te en el millor company de viatge de les empreses i disposar del segell de la Generalitat de Catalunya que acredita la teva experiència, sol·licita l'acreditació com a Agent de suport a la internacionalització d'ACCIÓ.
Convocatòria oberta fins al 18 de juliol de 2020
Catalunya compta amb una gran riquesa d'agents públics i privats de suport a l'empresa.
Amb l'objectiu de potenciar la col·laboració publicoprivada, d'impulsar la coordinació i fomentar la col·laboració entre els diferents agents, ACCIÓ ha establert un procés d'acreditació amb uns requisits d'accés per crear una xarxa d'agents reconeguts a tot el territori com a Agents de suport a la internacionalització.
L'acreditació d'Agent de suport a la internacionalització permet a la teva entitat...
Poden sol·licitar l'acreditació d'Agents de suport a la internacionalització aquelles entitats que destinen bona part de la seva activitat a impulsar les empreses catalanes al món.
Hi ha cinc tipologies d'agents, cadascuna amb diferents requisits de sol·licitud.
La teva entitat pot sol·licitar l'acredictació d'una o més tipologies d'agents.
Entitats d'assessorament especialitzades en processos d'internacionalització.
Consulta tots els requisits segons les tipologies d'agents en el DOGC.
Per sol·licitar l'acreditació cal que emplenis el Formulari de sol·licitud que trobaràs a l'apartat "Sol·licitud".
Per tal de verificar el compliment dels requisits exigits caldrà que adjuntis al Formulari de sol·licitud d'acreditació la documentació detallada en format ZIP, sempre i quan no superi els 5 MB.
En el cas que la documentació superi els 5MB, tindràs 24 hores per adjuntar en una segona fase la resta de documentació necessària.
Les sol·licituds es consideraran com a degudament formalitzades en el moment que s'hagi enviat el formulari web i tota la documentació acreditativa.
Els documents a presentar varien en funció de la categoria d'acreditació (recorda que pots sol·licitar l'acreditació per a una o més categories).
L'han d'enviar totes les entitats, independentment de la categoria o categories a què es presentin:
La relació de documents a presentar per justificar cada requisit està detallada a les bases.
Els documents a presentar varien en funció de la categoria per a la qual se sol·liciti l'acreditació.
Consulta el detall de tota la documentació a presentar en el DOGC.
En relació amb totes les notificacions del procediment d'acreditació, és recomanable que cliqueu a l'apartat del Formulari de sol·licitud indicant que voleu rebre avisos sobre la tramitació de la vostra sol·licitud.
D'aquesta manera, rebreu sempre un avís a l'adreça que el sol·licitant hagi facilitat a aquests efectes dins del Formulari de sol·licitud d'acreditació, on es posarà a la teva disposició les notificacions a la Seu electrònica, sense perjudici que la manca d'aquest avís no impedeixi la plena validesa de la notificació.
El termini de presentació de sol·licituds és fins al 30 d'abril de 2020 18 de juliol de 2020 *.
(*) D'acord amb la disposició derogatòria única del Reial decret 537/2020, de 22 de maig, pel qual es prorroga l'estat d'alarma, queda derogada la disposició addicional tercera del Reial decret 463/2020, de 14 de març, relativa a la suspensió de terminis administratius, amb efectes el dia 1 de juny de 2020 (inclòs), per tant, per aquest procediment concret s'amplia el termini en 48 dies naturals, que són els dies en què el procediment administratiu ha estat suspès (del 14 de març de 2020 al 30 d'abril de 2020).
Aquest és el llistat d'Agents de suport a la internacionalització acreditats per ACCIÓ, per categories:
Agents de suport a la internacionalització
Un dels drets i obligacions dels Agents de suport a la internacionalització és fer un ús correcte del segell que els acredita.
Els responsables del programa d'acreditacions us faran arribar el segell i el manual d'ús en el moment que es faci efectiva l'acreditació.